A Bizottság 1528/2000/EK rendelete

(2000. július 13.)

a rizs piacának közös szervezéséről szóló 3072/95/EK tanácsi rendelet B. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2072/98/EK rendelettel [1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [2] és különösen annak 13. cikke (15) bekezdésére,

mivel:

(1) A legutóbb a 2491/98/EK bizottsági rendelettel [3] módosított, a mezőgazdasági termékek feldolgozásával előállított egyes árucikkekre alkalmazandó kereskedelmi kedvezményekről szóló, 1993. december 6-i 3448/93/EK tanácsi rendelet [4] 8. cikke rendelkezik arról, hogy az érintett szektorok piacainak közös szervezésére vonatkozó rendeleteknek megfelelően az áruk kivitelekor a fölhasznált mezőgazdasági termékek visszatérítésben részesülhetnek.

(2) A 3072/95/EK rendelet 13. cikke a rendelet által érintett egyes termékekre visszatérítést ír elő, amennyiben azok kivitele a rendelet B. mellékletében felsorolt áruk formájában történik.

(3) Tekintettel a kereskedelmi világszervezettel (WTO) kötött mezőgazdasági megállapodásban [5] a Közösség által vállalt kötelezettségekre, illetőleg a költségvetési források elérhetőségére, tekintettel a közösségi és a világpiaci mezőgazdasági árak várható alakulására, valamint mezőgazdasági termékeknek a Szerződés I. mellékletében fel nem sorolt áruk formájában történő kivitelének várható alakulására, a mezőgazdasági termékek feldolgozott áruk formájában történő kivitele után nyújtott visszatérítés lehetőségét korlátozni kell.

(4) Ennek eredményeként a 3072/95/EK rendelet B. mellékletében található árulistát módosítani kell.

(5) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 3072/95/EK rendelet B. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet nem alkalmazható a hatálybalépését megelőzően kiadott visszatérítési igazolásokra.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 13-án.

a Bizottság részéről

Franz Fischler

a Bizottság tagja

[1] HL L 265., 1998.9.30., 4. o.

[2] HL L 329., 1995.12.30., 18. o.

[3] HL L 309., 1998.11.19., 28. o.

[4] HL L 318., 1993.12.20., 18. o.

[5] HL L 336., 1994.12.23., 22. o.

--------------------------------------------------

MELLÉKLET

B. MELLÉKLET

KN-kód | Megnevezés |

ex0403 | Író, aludttej és tejföl, joghurt, kefir és más erjesztett vagy savanyított tej és tejföl, sűrítve is, cukrozva vagy más anyaggal édesítve vagy ízesítve, gyümölcs, dió vagy kakaó hozzáadásával is: |

040310 | – Joghurt: |

04031051-04031099 | – – Ízesítve, gyümölcs, dió vagy kakaó hozzáadásával is |

040390 | – Egyéb: |

04039071-04039099 | – – Ízesítve, gyümölcs, dió vagy kakaó hozzáadásával is |

ex1704 | Cukorkaáru (beleértve a fehér csokoládét is) kakaótartalom nélkül: |

17049051-17049099 | – – Egyéb |

ex1806 | Csokoládé- és kakaótartalmú más élelmiszer-készítmények, kivéve a következő alszámokat: 180610, 18062070, 18069060, 18069070 és 18069090 |

ex1901 | Malátakivonat; lisztből, darából, durva őrleményből, keményítőből vagy malátakivonatból előállított, másutt nem említett élelmiszer-készítmények, amelyek kakaót nem vagy teljesen zsírtalanított anyagra számítva 40 tömegszázaléknál kisebb mennyiségben tartalmaznak; a 0401-0404 vámtarifaszámok alá tartozó árukból készített, máshol nem említett olyan élelmiszer-készítmények, amelyek kakaót nem vagy teljesen zsírtalanított anyagra számítva 5 tömegszázaléknál kisebb mennyiségben tartalmaznak |

19011000 | – Gyermektápszer, a kiskereskedelemben szokásos kiszerelésben |

19012000 | – Az 1905-ös vámtarifaszám alá tartozó pékáruk készítéséhez keverék és tészta |

190190 | – Más: |

19019011-19019019 | – – Malátakivonat |

| – – Más: |

19019099 | – – – Más |

ex1902 | Tészta, főzve vagy töltve (hússal vagy más anyaggal) vagy másképp elkészítve is, mint például a spagetti, makaróni, metéltgaluska, lasagne, gnocchi, ravioli, cannelloni; kuszkusz (búzadarakása), elkészítve is: |

19022091 | – – – Főzve |

19022099 | – – – Másféle |

190230 | – Más tészta |

19024090 | – – Más |

1904 | Gabonából puffasztással vagy pirítással előállított, elkészített élelmiszer (pl. kukoricapehely); gabona (a kukorica kivételével) szem formában, pehelyformában vagy más megmunkált szem formában (a liszt, a dara és a durva őrlemény kivételével) előfőzve vagy másképp elkészítve |

ex1905 | Kenyér, cukrászsütemény, kalács, biscuit és más pékáru kakaótartalommal is; áldozóostya, üres gyógyszerkapszula, pecsételőostya, rizspapír és hasonló termékek |

19059020 | Áldozóostya, üres gyógyszerkapszula, pecsételőostya, rizspapír és hasonló termékek |

ex2004 | Más zöldség, ecet vagy ecetsav nélkül elkészítve vagy tartósítva, fagyasztva, a 2006 vámtarifaszám alá tartozók kivételével: |

| – Burgonya: |

| – – Más: |

20041091 | – – – Burgonyaliszt, dara vagy pelyhesített formában |

ex2005 | Más zöldség, ecet vagy ecetsav nélkül elkészítve vagy tartósítva, nem fagyasztva, a 2006 vámtarifaszám alá tartozók kivételével: |

| – Burgonya: |

20052010 | – – Burgonyaliszt, dara vagy pelyhesített formában |

ex2101 | Kávé-, tea- vagy matétea-kivonat, -eszencia vagy -koncentrátum, és ezeken a termékeken, vagy kávén, teán vagy matéteán alapuló készítmények; pörkölt cikória és más pörkölt pótkávék, valamint ezeknek kivonata, eszenciája és koncentrátuma: |

210112 | – – Ezen kivonatokon, eszenciákon vagy koncentrátumokon, vagy kávén alapuló készítmények |

21011298 | – – – Másféle |

210120 | – Kávé-, tea- vagy matétea-kivonat, -eszencia vagy -koncentrátum, és ezen a termékeken, vagy teán és matéteán alapuló készítmények |

21012098 | – – – Másféle |

210500 | Fagylalt és más ehető jégkrém, kakaótartalommal is |

2106 | Másutt nem említett élelmiszer-készítmény |

| – Más: |

21069010 | – – Sajtfondü |

| – – Egyéb: |

21069092 | – – – Tejzsír-, szacharóz-, izoglükóz-, szőlőcukor- vagy keményítőtartalom nélkül, vagy 1,5 tömegszázaléknál kevesebb tejzsír-, 5 tömegszázaléknál kevesebb szacharóz- vagy izoglükóz-, 5 tömegszázaléknál kevesebb szőlőcukor- vagy keményítőtartalommal |

21069098 | – – – Másféle |

ex3505 | Dextrinek és más átalakított keményítők (például: előkocsonyásított vagy észterizált keményítő); keményítő-, dextrin- vagy más átalakított keményítő-alapanyagból készített enyv, kivéve a 35051050 vámtarifaszám alá tartozó észterezett és éterezett keményítők |

ex3809 | Textil-, papír-, bőr- és hasonló iparban használt, másutt nem említett végkikészítő szerek, festést gyorsító és elősegítő, színtartóságot növelő anyagok, valamint más egyéb termékek és készítmények (például appretálószerek és pácanyagok): |

380910 | – Keményítőtartalommal" |

--------------------------------------------------